
Forsiden: 

Radioteleskop i Goldstone, 
Californien. 

Læs omtalen af to bøger, der handler 
om søgen efter intelligent liv i 
universet. 

(Foto: NASA) 

1995 : 
SUFOI's 
vigtigste år? 


Skandinavisk UFO Information 
SUFOI 

Postboks 6,2820 Gentofte 
Formål 

1) SUFOI er en forening, der har til 
fonnål at bidrage til forståelsen af 
ufofænomeneme ved indsamling og 
bearbejdning af kildemateriale 
(observationsberetninger, forsøgs¬ 
resultater, bøger m.m.), samt at udbrede 
kendskabet til emnet ved publikationer, 
foredrag og anden udadvendt 
virksomhed. 

2) Det er SUFOIs opfattelse, at 
kildematerialet udgør et vigtigt grundlag 
for undersøgelser og oplysningsarbejde 
ud ffa en seriøs og kritisk synsvinkel. 

3) Ved et ufofænomen forstår vi et 
himmelfænomen, hvis væsentligste 
kendetegn er, at det selv efter en nøje 
undersøgelse foretaget af kompetente 
personer, ikke kim forklares som 
værende et kendt, naturligt fænomen. 

4) Da fænomenerne endnu er 
uopklarede, ønsker SUFOI ikke at 
fremhæve eller afvise nogen bestemt 
teori om deres art eller oprindelse. 

SUFOI ledes af repræsentantskabet. 

Den daglige ledelse varetages af 
formanden og de to næstformænd. 
Repræsentantskabet består af 1 
repræsentant fra hvert af de til enhver tid 
etablerede områder i Skandinavien og de 
nedsatte arbejdsudvalg. 

Daglig ledelse 

Per Andersen (formand), Klingsey vej 
28,2720 Vanløse. 38 71 96 64. 

Bo Nielsen (næstformand, alarmcentral), 
Kunnerupvej 21, Kolt, 8361 Hasselager. 
86 28 38 71. 

Toke Haunstrup (næstformand, 
rapportcentral). Kampsax Kollegiet, 
Kollegiebakken 9, værelse 508, 

2800 Lyngby. 45 97 71 44. 

Øvrige repræsentantskab 

Jørgen Bengtvig (arkivar), Galgebakken 
Skrænt 3-15A, 2620 
Albertslund. 42 64 44 69. 

Torben Birkeholm, Aadalsvej 16, 

9210 Aalborg Sø. 98147097. 

Karin Frost, Mariehøj 244,2990 Nivå. 
42 24 42 19. 

Jan Hansen (medlemsarkiv), 

Posekærvej 42,6200 Aabenraa. 

Kim Møller Hansen (fotoafdeling), 
Eilekiersvej 14, Benløse, 4100 Ringsted, 
Erling Hegelund, Kildegårdsvej 88, 

5240 Odense Nø. 66 10 39 00. 

Ole Henningsen, Duegård, Højrebyvej 
59,4920 Søllested. 53 94 11 69. 

Finn W. Kalvik, Aimauer Hansensvei 11, 
N-5030 Landås, Norge. 

Kontakt for UFO-NYTs læsere i Norge. 
55 28 01 26. 

Henrik Klinge Pedersen, 

Købmageigade 59,11150 København K. 
Martin Lyck, Jomsboigvej 26, 

5000 Odense C. 

Brian Møller, Aabenraa vej 14, 
Kiskelund, 6340 Kruså. 74 67 04 54. 
Peter Nørgaard (foredragsafdeling), 
Dalsvinget 68, 8600 Silkeborg. 

86 80 13 15. 

Inge H. Svane, Mejlbyvej 610 D, Håmp, 
8530 Hjortshøj. 86 99 92 39. 


SUFOI har i øjeblikket en ansøgning 
liggende hos Kulturby '96 fonden om 
etablering af en stor ufo-udstilling i 
1996. Det er nok de fleste bekendt, 
at København i 1996 er udnævnt til 
europæisk kulturby. Det har vi set 
som en helt rigtig anledning til at 
søsætte et markant projekt i form af 
udstillingen "UFO 2000", der både 
skal give oplevelser og seriøs ufo¬ 
information. 

Hvordan behandlingen af vores 
ansøgning om støtte til projektet på 
omkring 1/2 mio. kr. vil forløbe, ved 
vi endnu ikke. Men det er helt givet, 
at fortsætter projektet, bliver 1995 
ikke alene det travleste år, SUFOI har 
haft længe, men også det mest ud¬ 
fordrende og spændende år i vores 
historie. 

Medierne har i øjeblikket stor 
fokus på Kulturby-fonden og dets 
arbejde. Der har fra forskellig side 
været kritik af det foreløbige plan¬ 
lægningsforløb, og man taler om at 
ændre nogle af principperne. Hvor¬ 
dan det i givet fald vil påvirke vores 
ansøgning, ved vi ikke. Men det er 
under alle omstændigheder vores 
håb, at fonden tør give sig i kast med 
et så kontroversielt projekt som 
"UFO 2000" udstillingen. 

Det var i forbindelse med udar¬ 
bejdelsen af ansøgningen til Kul¬ 
turby-fonden glædeligt, at mange var 
interesserede i at samarbejde med os 
om projektet. I Danmark var det 
meteorsektionen under Astronomisk 
Selskab, der blev indbudt og sagde 
"ja tak". For udlandets vedkom¬ 
mende gav en lang række ufo- orga¬ 
nisationer tilsagn om at være med til 
at arrangere denne europæiske 
ufo-begivenhed. Disse omfattede 
bl.a. BUFORA i England, AFU og 
UFO-Sverige i Sverige, UFO-Norge 
i Norge, SOS OVNI i Frankrig og 
CUN i Italien. 

Skulle vi ikke opnå den ønskede 
støtte til "UFO 2000" arrangementet, 
er vores planlægning ikke helt spildt. 
SUFOI nærmer sig nemlig hastigt sit 
40årsjubilæum, ogder er ingen tvivl 
om, at vi i den anledning vil se på at 


lave et helt ekstraordinært arran¬ 
gement. Så der kunne sagtens blive 
tale om genbrug af nogle af de spænd¬ 
ende ideer, der ligger i "UFO 2000" 
grundlaget. 

Også på andre områder vil der ske 
spændende nyt i 1995. SUFOI regner 
med at uddanne et eller flere hold nye 
rapportoptagere i løbet af næste år. 
Disse er SUFOIs rygmarv og står for 
indsamlingen af oplysninger om de 
mange observationer i Danmark. 
Denne udvidelse vil gøre det lettere 
for os foretage rapportoptagelser og 
gøre ufo-beretningerne i UFO-Nyt 
endnu mere spændende. 

For første gang i flere år regner 
SUFOI med igen at markere sig med 
bog- eller hefteudgivelser i 1995. 
Flere spændende emner er på bed¬ 
ding, blandt andet et temahefte om 
danske observationer af det ekstremt 
sjældne dobbeltmåne-fænomen. 
Disse fænomener har tidligere været 
omtalt kort her i UFO-Nyt. 

I det hele taget vil SUFOI i 1995 
arbejde under nøgleordene "infor¬ 
mation" og "samarbejde". Infor¬ 
mation i form af UFO-Nyt, ud¬ 
givelser, foredrag, mediekontakt og 
altså den mulige udstilling "UFO 
2000". Samarbejde i form af et 
udbygget kontaktnet til andre i Dan¬ 
mark og udlandet, der på en ene eller 
anden måde har en berøringsflade til 
det, SUFOI arbejder med. 

Når dette læses, vil der således 
have været afholdt et samarbejds- 
møde mellem SUFOI, Meteor¬ 
sektionen under Astronomisk Sel¬ 
skab, Orion-planetariet, Dansk Ild¬ 
kugle Central, Geologisk Museum 
og Astronomisk Institut. Dette møde, 
som SUFOI har taget initiativet til, 
forventes at blive starten på et tættere 
samarbejde og udveksling af infor¬ 
mation i Danmark om "himmel¬ 
fænomener". 

Alt i alt er der derfor al mulig 
grund til at glæde sig til 1995. Det 
gør vi i hvert fald, for det bliver et 
særdeles spændende år. 

□ 


AF PER 
ANDERSEN 

Forskning 


Videnskabelig interesse 
for Hessdalen 


Hessdalen har igennem mange år været i fokus på grund af de specielle 
ufo-fænomener, der ses i området. I år samledes så et stort antal forskere for 
at diskutere teorierne omkring fænomenerne. 


AF PER 
ANDERSEN 



Dette foto er 
taget i 
Hessdalen i 
september 1982 
fra 

Fjellbekkhøgda 
mod syd. Det 
uidentificerede 
lysfænomen har 
en udstrækning 
på omkring fem 
meter. 

(Foto: S UFO I s 
Fotoarkiv) 

Lysfænomenerne i Hessdalen blev 
først kendt i 1981, hvor der blev set 
mange mærkelige lys i den 12 kilo¬ 
meter lange dal tæt ved Røros i Nor¬ 
ge. Men det var først under en inter¬ 
national konference i London i 1983, 
at der blev taget alvorlige skridt til 
at undersøge fænomenerne nær¬ 
mere. 

I 1983 dannede UFO-Norge og 
UFO-Sverige så en gruppe, der 
skulle arbejde med fænomenerne i 
Hessdalen. Fænomenerne blev nu 
døbt HP (Hessdalen Phenomenon) 
for at undgå den negative klang, 
ordet "ufo" kan have i videnskabe¬ 
lige kredse. Igennem vintrene 1984 
og 1985 blev der gennemført et stor¬ 
stilet overvågningsprojekt i dalen, 
der resulterede i en del registreringer 
og analyser. Men nogen endelig 


forklaring på fænomenerne fandt 
man ikke. 

Allerede på dette tidspunkt var 
HP blevet kendt langt ud over Nor¬ 
ges grænser, og i 1985 besøgte den 
nu afdøde astronom J. Allen Hynek 
(den moderne ufologis fader) Hess¬ 
dalen. Selv om Hynek ikke selv så 
fænomenet, udtalte han, at "havde 
jeg vidst at vejret ville have været 
så ekstremt, ville jeg aldrig være 
kommet. Men nu hvor jeg er her, vil 
jeg ikke undvære det foralt i verden." 

Ny videnskabelig interesse 


Erling Strand, der er lektor ved 
Østfold ingeniørhøjskole, var driv¬ 
kraften bag undersøgelserne i firs¬ 
erne. Her i 1994 var det også ham, 
der tog initiativet til en ny viden¬ 


skabelig workshop i Hessdalen om 
HP. 

I påsken i år samledes derfor et 
stort antal forskere, der omfattede 
nogle af kapaciteterne på området: 
Hilary Evans (England), Paul De- 
vereux (England, kendt for jordlys¬ 
teorier), professor Boris Smirnov 
(Institute of High Temperatures i 
Moskva og nomineret til nobelprisen 
i 1994), professor A.I. Grigorev 
(Rusland), dr. E.T. Protasevich (Rus¬ 
land), professor Eduard A. Manikyn 
(Rusland), professor David Fry- 
berger (Stanford Linear Accelerator 
Center, USA), professor Yoshi Oth- 
suki (Tokio) og en række andre 
forskere. 

Man diskuterede fænomenerne i 
flere dage. Boris Smirnov konklu¬ 
derede, at HP er et ukendt fænomen, 

og at vi her har muligheden for at 
lære noget helt nyt om vores natur. 
Smirnov er en af de førende eks¬ 
perter på området kuglelyn, og han 
afviste bestemt, at HP kunne være 
kuglelyn. Det samme gjorde også 
forfatteren Hilary Evans, der mente, 
at HP varer for længe til at kunne 
være kuglelyn. 

Utraditionel fysik-teori 


Amerikaneren David Fryberger 
gjorde sig til talsmand for, at der skal 
en helt ny fysik-teori til at forklare 
fænomenerne i Hessdalen. Han lan¬ 
cerede derfor teorien om "mag¬ 
netiske monopole ladninger". Man 
kender elektriske elementar-par- 
tikler (elektroner og protoner), men 
fysikken har hidtil ikke kendt til 
magnetiske elementarpartikler. 

Frybergers teori går derfor ud på, 
at der vitterligt findes magnetiske 
elementarpartikler, altså en partikel 
med en enkelt magnetisk pol. Disse 
partikler er masseløse og skulle lige 
som HP ikke påvirkes af vejr og 
vind. 

Også andre teorier så dagens lys 
ved workshoppen. Japaneren Yoshi 
Othsuki fokuserede på muligheden 
for at opdage en ny energiform 
gennem Hessdalen-fænomenerne. 
Denne japaner er i øvrigt mest kendt 


for at have tilbudt mere end 300.000 
kr. til en forskningsstation i Hess¬ 
dalen. Desværre kommer beløbet 
kun til udbetaling, hvis Norge og 
andre lande giver et tilsvarende be¬ 
løb. Så det har foreløbig lange ud¬ 
sigter. 


Så drog forskerne til hvert sit 
verdenshjørne - nogle diskussioner 
og teorier rigere. Forhåbentligt 
betyder det, at fænomenerne i Hess¬ 
dalen fortsat får den videnskabelige 
bevågenhed, som de fortjener. □ 
Kilde: UFO , 1994, nr 1. 


Opvisning på nattehimlen 
skræmmer ægtepar 



I 1987 boede et ægtepar i Urhøj 
ved Vejle. Her havde de i en peri¬ 
ode over 7-10 nætter en række 
observationer. Næsten hver nat 
mellem kl. 23.00 og 03.00 så de 
tre lysende objekter på himlen. 
Først kom et stort objekt, og der¬ 
efter et fra venstre side og et fra 
højre side, hvorefter de sluttede sig 
sammen i en trekantformation. 

De sidste 4-5 nætter inden 
kulminationen den 3. august, følte 
ægteparret sig konstant overvåget. 
De følte, at der var et eller andet 
til stede i soveværelset. Til sidst 
flyttede de ud af værelset og ind i 
stuen. De kunne simpelt hen ikke 
være i soveværelset, forklarede de. 

Den 3. august går de så til ro, 
efter de igen har observeret tre¬ 
kant-formationen. Klokken 02.30 
vågner de ved, at hele lejligheden 
er totalt oplyst af et varmt rød/ 


orange lys. De bliver forskræk¬ 
kede, og tror der er ildebrand et 
sted, men kan ikke lugte røg, og løber 
derefter til vinduet og trækker 
gardinet fra. De får et chok, da de 
ser en hel "ufo-opvisning". Tre 
objekter flyver over hustaget på 
nabohuset, ca. en meter over taget. 

Objekterne er metalfarvede med 
en lyskrans rundt om midten (gul/ 
orange/grøn og røde lys), samtidig 
kan ægteparret se flere vinduer (grå 
og sorte). Ægteparret prøvede at 


fotografere objekterne, men ved 
fremkaldelsen var negativerne 
blanke. 

Ægteparret mener, objekterne 
var omkring seks meter i diameter. 
Afstanden til naboejendommen er 
ca. 20 m. Fra objekterne var over 
hustaget, til de var lyspletter på 
himlen, gik derca. 60 sekunder. 

Ægteparret har siden følt sig 
psykisk påvirket af observationen. 
Egon Olsen 

rapportoptager i Horsens □ 


Lysfænomenerne 
i Hessdalen er 
ikke kuglelyn, 
siger 

videnskaben. 
(Te g ni ng: 
Henrik Klinge 
Pedersen) 


Obserx’atørernes 
tegning af et af 
de tre objekter 














6 UFO-NYT 4/94 


Debat 


AF MIKAEL 
ROTHSTEIN 


(Te g ni ng: 
Unarius 
Academy of 
Science) 


George 
Adam ski står 
her ved siden 
af gib saftryk af 
de fodspor, som 
George H unt 
Williamson fik 
lavet efter 
venusianeren 
Orthon i 
Moja ve 

ørkenen i 1952. 
(Foto: I UR, 

J uly /August 
1994) 


Rumvæsener 
og guder 

En række moderne religioner er baseret på forestillinger om rumvæsener, 
der besøger jorden i flyvende tallerkener. Er der noget nyt og anderledes på 
spil, eller tærskes der langhalm på den klassiske religionshistorie? Og hvad 
med den brede interesse for flyvende tallerkener. Har den religiøse aspekter? 


Året er 1974. Journalisten og racer- 
køreren Claude Vorilhon har fået en 
udefinerbar indskydelse om at op¬ 
søge en udslukt vulkan i det centrale 
Frankrig og er nu på vej. Vel an¬ 
kommet drages Vorilhon af uran¬ 


sagelige grunde op ad krateret, og 
da han når toppen, sker der noget 
chokerende. Ned gennem den disede 
efterårsluft stiger et rumskib - en 
flyvende tallerken. Den standser 30 
cm over jorden, en luge går op, og 


en mandsling på godt en meters 
penge træder ud. Han præsenterer 
sig som Eloha og inviterer Claude 
Vorilhon til at modtage en vigtig 
belæring. Vorilhon siger ja tak. 

Tyve år tidligere, den 8. maj 
1954, sad taxachaufføren George 
King i sin lejlighed i London og 
slappede af. Pludselig uden mindste 
varsel lød en stemme for Kings indre 
øre: "Bered dig! Du er udvalgt til at 
blive Det interplanetariske Parla¬ 
ments talerør." Siden hen fulgte en 
række samtaler mellem King og 
forskellige kosmiske væsener, især 
en højtudviklet Mester fra planeten 
Venus, Aetherius. 

Et par år før George King blev 
kontaktet, havde andre folk fra Ve¬ 
nus kontaktet amerikaneren George 
Adamski. Den 20. november 1952 
landede venusianerens rumskib i den 
californiske ørken, og Adamski ind¬ 
ledte en årelang kommunikation 
med dem, hvorhan blandt andet blev 
taget med på interplanetariske fly¬ 
veture. Også han havde oprindelig 
følt sig draget mod stedet af ufor¬ 
klarlige grunde. 

Intet nyt under Solen...eller Venus 


Det lyder som de rene røverhistorier. 
På den anden side indeholder beret¬ 
ningerne hverken mere eller mindre 
end religiøse kaldelses- og åben¬ 
baringsberetninger i bred alminde¬ 
lighed. 

I Claude Vorilhons tilfælde er det 
mytologiske forlæg særdeles tyde¬ 
ligt: Et menneske føres til et særligt 
sted i landskabet, til et bjerg som han 
stiger op ad. Vel oppe konfronteres 
han med noget overmenneskeligt, og 
han pålægges et særligt hverv. Ele¬ 
menterne er med andre ord nogen¬ 
lunde de samme som for eksempel 
myten om Moses på Sinai-bjerget. 

I tilfældet George King er kom¬ 
munikationen telepatisk i første 

Dana Howard (med hånden på hoften) lytter til de andre talere på "Second 
Interplanetary Spacecraft Convention" ved Giant Rock, Californien, i 
1955. Her mødtes folk for at fortælle om deres møder med rumfolk. I 
baggrunden til højre ses Edward J. Ruppelt, USAF's tidligere leder af 
Project Blue Book. 

(Foto: /UR, July/August 1994) 


omgang, men også her er der et 
solidt fundament at bygge på: Utal¬ 
lige er den klassiske religionshis¬ 
tories eksempler på, at guder, ånder 
eller andre væsener åbenbarer sig for 
profeters indre øre eller blik. Siden 
hen, da de samme væsener viste sig 


legemligt, svarer Kings beskrivel¬ 
ser til Muhammeds beskrivelse af 
englen Gabriel, Joseph. Smiths (mor¬ 
monkirkens stifter) beskrivelse* af 
englen Moroni og utallige katolske 
vidnesbyrd om Maria-åbenbaringer. 

På samme måde med Adamskis 


færd gennem universet. En lang ræk¬ 
ke religiøse traditioner fortæller om, 
hvordan udvalgte individer har be¬ 
søgt himle, åndeverdener eller på 
anden måde er steget op i, af og til 
mystiske fartøjer. Vi kender beret¬ 
ninger fra jødedom, kristendom, 
hinduisme, buddhisme, islam, sha- 
manistiske religioner osv. 

Allerede på dette grundlag ser det 
altså ud til, at alting er ved det gamle. 
At de seneste religiøse nydannelser 
blot er reformuleringer af allerede 
eksisterende traditioner. Og det er 
ingenlunde overraskende. Det er 
uhyre sjældent, at helt nye religiøse 
forestillinger ser dagens lys, men 
fuldstændig almindeligt og forvente¬ 
ligt, at bestående forestillinger og 
mytologier tilpasses og videreud- 
vikles. I den forstand er ufo-reli¬ 
gionerne og de moderne profeter 
eller frelsere elementer i de bestå¬ 
ende traditioner, selv om man nor¬ 
malt vil udskille dem og sige, at de 
på grund af deres særpræg må kate¬ 
goriseres som noget for sig. 

Rumfolket har altid været her 


Den samme konklusion, men med 
modsat fortegn, bruges ofte af ufo¬ 
religionernes repræsentanter i de 
religiøse ræsonnementer. 

Det er således en udbredt op¬ 
fattelse, at de traditionelle religio¬ 
ner i virkeligheden beskriver de 
samme ikke-jordiske væsener, som 
vi møder i form af rumvæsener i dag. 
Argumenterne føres ofte ud fra 
religiøse tekster, men også den så¬ 
kaldte astro-arkæologi spiller en 
rolle. 

Astro-arkæologi (hvis kendteste 
indfører er Erich von Dåniken) 
påstår at kunne dokumentere rum- 
væsenernes tilstedeværelse på Jor¬ 
den gennem mange tusinde år, og 
som noget altafgørende hævdes det 
ofte, at livet på Jorden - eller i hvert 
tilfælde menneskets kulturelle for¬ 
måen - er foranlediget af dem. Her 
får myten så et nyt aspekt, idet rum- 
væsenerne gøres til skabere eller 
kultur-bringere. To funktioner, som 
er særdeles karakteristiske for de 
overnaturlige væsener i de tradi¬ 
tionelle mytologier. Ofte ser man 
ligefrem et moment af forfædre- 
dyrkelse i ufo-religionerne. 

Teologisk genbrug 


Ser man på ufo-religionernes tro¬ 
systemer eller teologier, er der på 
samme måde tale om genbrug. 
Claude Vorilhon står i spidsen for 
Rael-bevægelsen, som lærer, at 
Biblen i virkeligheden er et sæt af 



Frank Scully (til venstre) skrev en af de første ufo-bøger, "Behind the 
Flying Saucers (1950). Her måler han indholdet af radioaktivitet i den 
klippesten, som Daniel Fry holder. De to herrer var enige om, at stenen 
blot var en almindelig ørkensten og ikke en stump af en flyvende 
tallerken. 

(Foto: I UR, July! August 1994) 

optegnelser, der afslører, hvordan en 
race af intelligensvæsener fra en 
anden klode ("De eviges Planet") har 
anbragt og dirigeret livet på Jorden 
de sidste 22.000 år. Menneskeheden 
er blevet til i disse væseners labora¬ 
torier, og vores opgave som art er at 
kolonisere universet og introducere 
livet nye steder. 

Sådanne forestillinger er natur¬ 
ligvis inspireret af genteknologi, sci¬ 
ence fiction og rumfart, men sub¬ 
stansen i forkyndelsen er nok så me¬ 
get hentet fra jødedom og kris¬ 
tendom. 

Claude Vorilhons mor (som hed¬ 
der Marie) blev for eksempel som 
ung pige bortført af en flyvende tal¬ 
lerken, og da hun blev frigivet, var 
hun blevet insemineret med sæden 
fra herskeren på De eviges Planet, 
Jahve. 

Navnesammenfaldet Marie - Ma¬ 
ria kan være et tilfælde, men paral¬ 
lellen til den kristne legende om den 
ubesmittede undfangelse (insemi¬ 
nation kræver jo ikke samleje!), og 
det forhold, at Claude Vorilhon frem¬ 
står som Jesus' halvbror, er næppe 
tilfældigt. 

Flere ting kørersåledes sammen: 
Moderne videnskab, rumfart, sci¬ 
ence fiction og jødisk-kristen my¬ 
tologi. De konkrete eksempler er 
mange. 

For eksempel forventer de tro¬ 
ende, at de efter deres død vil blive 
regenereret fysisk gennem kloning 
takket være en vævsprøve fra deres 
pandebrask, som fjernes, umid¬ 
delbart efter de dør. Claude Vorilhon 
lærer, at det inviede individs tanker, 
erfaringer og følelser er registreret i 
en supercomputer på De eviges 
Planet, og at de vil blive ført tilbage 
til kroppen, når den er klonet på ny. 
Her er der tale om en ændring af den 
jødisk-kristne opstandelses-fore¬ 
stilling, hvor sjælen på en eller and¬ 
en måde hviler hos Gud, indtil lege¬ 
met skal opstå på ny. Vævsprøven 
fra pandebrasken relaterer sig på 
samme måde til det mærke, som de 
udvalgte, jvf. Johannes-åbenbar- 
ingen, skal bære i panden. 

George Kings religiøse fælles¬ 
skab, The Aetherius Society, er først 
og fremmest teosofisk. Man har 
introduceret de flyvende tallerkener 
som det nye element i en mere eller 
mindre holdbar teologi, hvis cen¬ 
trum er et åndeligt hierarki af Mes¬ 
tre, som skal føre menneskeheden 
ind i en ny tid. Mestrene er blevet til 
rumvæsener, og højtudviklet tekno¬ 
logi har fundet plads i ritualerne. 

Aetherius Societys vigtigste funk¬ 
tion er således at "kanalisere healende 
energi fra rumskibene ind i jord¬ 


planeten". Dette sker via en række 
særlige apparater, som er monteret 
på ni hellige og særligt indviede 
bjerge rundt omkring på kloden. 

Ufo-interesse i det brede samfund 


Ufo-religionerne er først og frem¬ 
mest et amerikansk fænomen, men 
som det er fremgået, kan Europa 
også være med. Som i de fleste andre 
nye religiøse bevægelser er antallet 
af stabile tilhængere dog særdeles 
begrænset. Frelsere og profeter er 
der nok af, men de trofaste disciple 
er få. Langt, langt større opmærk¬ 
somhed har det, der tilsyneladende 
er en ikke-religiøs interesse for flyv¬ 
ende tallerkener. 


Sociologiske undersøgelser tyder 
på, at over halvdelen af USA's be¬ 
folkning accepterer eksistensen af 
mystiske og ukendte fartøjer i luft¬ 
rummet omkring Jorden. De fleste 
hælder stadig til hypotesen om, at 
der er tale om væsener fra andre 
kloder, men det bliver stadig mere 
populært at tale om rejsende i tid 
eller besøgende fra andre rumtids¬ 
dimensioner. 

Ufo-fænomenet bevæger sig for 
tiden fra afdelingen for isenkram til 
metafysikken. Tusindvis af beret¬ 
ninger om flyvende tallerkener og 
deres besætninger florerer, og man¬ 
ge psykologer, sociologer, fysikere, 
matematikere og andre pæne men¬ 
nesker bakker op om påstandene. 
Ufo-interessen er ikke længere for de 
få, og den kan ikke henføres til særlige 
samfundsgrupper. Alle slags menne¬ 
sker ser fartøjerne/fænomenerne, og 


alle samfundsgrupper ser væsen- 
erne, som angiveligt bemanderdem. 

Kidnapninger 


Et stadigt stigende problem er kid¬ 
napningerne er sagesløse menne¬ 
sker. Flere og flere bliver via regres¬ 
sionshypnose opmærksomme på, at 
besynderlige begivenheder i deres 
liv hænger sammen med, at de har 
været genstand for en bizar fysio¬ 
logisk undersøgelse om bord i et 
rumskib. 

Kidnapperne er som regel hu- 
manoider på ca. 1,20 m, deres skald¬ 
ede og øreløse hoveder er pære-for¬ 
mede, og øjnene er, ligesom hovedet, 
unaturligt store og skråtstillede. Of¬ 


rene kan intet stille op og må ac¬ 
ceptere, at der udtages sæd og æg, 
og at fostre implanteres og fjernes. 

I USA findes der selvhjælps¬ 
grupper og hele krisecentre for men¬ 
nesker med sådanne erfaringer. En 
amerikansk historiker, som har ar¬ 
bejdet med emnet, skriver i sin sen¬ 
este bog: "Hvis det kan bevises, at 
alt dette ikke sker, hvis det kan be¬ 
vises, at jeg tager fejl, så vil jeg dan¬ 
se af glæde." Mere end 1.000 ameri¬ 
kanere er registreret som ofre for 
kidnapning (betegnes "abductees"), 
og nogle ufologer regner med, at ca. 
en million amerikanere har været 
bortført uden selv at vide det! 

Men også den slags, ikke mindst 
bortførelserne, kendes fra tidligere 
religiøse traditioner. Kidnapperne, de 
underjordiske, elverfolkene, dæmon¬ 
erne, eller hvad man nu kalder dem, 
kommer ikke længere fra skovenes 



Schweizeren Eduard Meier får besøg afen skønhed fra Pleiaderne. 
(Tegning: Quest Publications International, Ltd.) 

(Tegning: Hal Crawford) 

dyb, men fra det uendelige rum. 
Zoologer o g botanikere har beskrevet 
alt, hvad der gemmer sig i naturen, og 
det ukendte og dæmoniske må derfor 
komme andet steds fra. Fra rummet. 

Hvor de egentlige religionsdan¬ 
nelser er sekter i kølvandet på al¬ 
lerede eksisterende religioner, er den 
folkelige ufologi altså på mange må¬ 
der en nutidig udgave af fortidens 
folketro. Nissen en død. Ufonauten 
leve! 

Samtidig kan der naturligvis ar¬ 
gumenteres for, at forestillingen om 
at have været kidnappet ofte ind¬ 
gives under selve regressions-hyp¬ 
nosen, og at der derfor er tale om en 
psykologisk realitet, snarere end en 
objektiv, erfaringsmæssig realitet. 

Under alle omstændigheder er 
ufo-forestillingerne så vel distribu¬ 
eret i den vestlige verden, at enhver 
har mulighed for at tolke virkelig¬ 
heden ud fra mytens præmisser. 

Endemål? 


De første ufoer i nyere tid blev set i 
USA i 1947. Siden da er ufo-interessen 
i al sin bredde vokset umådeligt. I dag 
findes der omkring 20.000 titler om 



emnet, og flere kommer hele tiden 
til. Men det er ikke ubetinget et godt 
varsel, for mange ufo-religioner 
forklarer det som et tegn på, at de 
sidste tider nærmer sig. Fundamen¬ 
talistiske kristne i USA siger det 
samme. De opfatter ufoer som Sa¬ 
tans dæmoner. 

En tredje stemme i koret er de 
sociologer, der mener at have påvist, 
at ufo-interessen stiger i takt med 
kriserne i samfundet. 

Men hvorfor ikke hellere lytte til 
de ufo-religioner, der forkynder, at 
en forureningsløs planet, uden ar¬ 
bejdsløshed, uden krig og uden 
pengemagt, vil opstå, nårde oprind¬ 
elige kulturbringere vender tilbage? 

Hvorom alting er, så udgør ufo¬ 
fænomenet et interessant religions¬ 
historisk arbejdsfelt, netop fordi det 
har kastet så mange forskellige 
religioner og virkeligheds-tolkning¬ 
er af sig, og fordi ufologiens udvik¬ 
ling kan følges på klods hold. Den 
religionshistoriske forskning må ud¬ 
nytte chancen for at iagttage tilbli¬ 
velsen og udviklingen af en moderne 
folketro. 

Efterskrift 


stillinger risikerer man let at virke 
stødende eller krænkende. Pro¬ 
blemet udspringer af den huma¬ 
nistiske religionsforsknings grund¬ 
liggende ide om, at alle religiøse 
udsagn kan studeres som udtryk for 
menneskelig kreavitet, samfunds¬ 
mæssigt såvel som individuelt. 

Det er således ikke min hensigt 
at nedvurdere ufo-vidner så lidt som 
mennesker, for hvem ufoerne har 
religiøs betydning. Mit anliggende 
(også i ovenstående populære frem¬ 
stilling) er alene at bidrage til en 
humanistisk, videnskabelig afkla¬ 
ring af ufo-fænomenet, sådan som 
vi møder det hos ufo-vidner, i littera¬ 
turen og andre steder. □ 

Kommentar: 


Journalist Per Borgaard har i artiklen 
"UFO-tro uden Gud, men med et 
hedt Helvede" ( UFO-Vision , SUFOI 
1989) nærmere redegjort for Claude 
Vorilhons ufo-religion. I samme 
nummer af UFO-Vision er der des¬ 
uden anmeldelser af bøger om ufo- 
kulte, George Adamski m.fl. SUFOI 
har stadig enkelte numre af UFO- 
Vision tilbage. Nærmere oplysninger 
fås på tlf. 86 99 92 39. 



Når man som religionshistoriker for¬ 
holder sig analyserende til andre 
menneskers tro, oplevelser og fore- 


Ired. 


SUFOIs Disketteservice er en service til de læsere, der har a 
UFO-Nyt. Fire gange om året - omkring en måned før udgivelsen af hvert 
nummer af UFO-Nyt - modtager man en diskette med en række spændende 
tekster og programmer. 


Nyheder, som vi forventer at levere i 1995: 
• Digitale, indskannede ufo-fotos 


• Flere meget flotte astronomiske billeder 

• Animerede astronomifilm. Det vil sige korte filmsekvenser med 
astronomiske emner 


• Spændende astronomiprogrammer 

• ...og meget mere 

Derudover modtager man med hver diskette alle teksterne fra UFO-Nyt, 
før bladet udkommer, uddrag af SUFOIs interne blad samt helt opdaterede 
oversigter over observationer i Danmark. 

Alt dette bestilles for hele 1995 ved at indbetale kr. 150. Beløbet kan 
indbetales sammen med abonnementet på UFO-Nyt med de udsendte 
girokort. HUSK at anføre 720 KB eller 1.44 MB disketter (støtte for 5 1/4" 
disketter ophører med udgangen af 1994). 


(Tegning: Hal Crawford) 

Debat 


Ufoerne og Mikael 
Rothstein 


SUFOI mener, at Mikael Rothsteins konklusioner er taget på et for løst og 
udokumenteret grundlag. Hans beskrivelse af ufo-fænomenerne passer ikke 
med statistikkerne. Konklusionen, at ufoerne kun er moderne overtro og myter, 
kan ikke stå for en nærmere analyse. 


Nogle af UFO-Nyts læsere har sik¬ 
kert bemærket, hvordan Mikael 
Rothstein i forskellige medier har 
beskrevet og kommenteret ufo-fæ¬ 
nomenerne. Vi har i dette nummer 
af UFO-Nyt derfor valgt at bringe 
en af hans artikler. 

På denne baggrund har vore læ¬ 
serne givetvis også undret sig over, 
at vi i sidste nummer af UFO-Nyt 
beskrev vores støtte til Mikael Roth¬ 
steins projekt. 

Der skal ikke herske tvivl om, at 


SUFOI fortsat støtter hans under¬ 
søgelser af ufo-sagen. Lige som vi 
vil støtte ethvert andet seriøst projekt 
om ufo-fænomenerne, uanset pro- 
jektets udgangspunkt og synsvinkel. 
Og vi opfatter i høj grad Mikael 
Rothsteins projekt som seriøst. 

Men det er bestemt ikke det sam¬ 
me, som at SUFOI er enig med alle 
konklusionerne. Og selv om vi gan¬ 
ske vist er enige med Mikael Roth¬ 
stein på mange punkter (herom sen¬ 
ere), er der også væsentlige om¬ 


råder, hvor vi bestemt ikke deler 
hans opfattelse. 

Her vil vi specielt kommentere to 
områder: 

1. Mikael Rothstein beskriver 
ufo-fænomenerne på en bestemt 
måde, fx at ufoer altid lander i skov¬ 
brynet. Disse påstande er udoku¬ 
menterede og viser sig i vid ud¬ 
strækning ikke at holde stik. 

2. Mikael Rothstein mener helt 
korrekt, at ufo-beretningerne er på¬ 
virket af observatørernes kulturelle 

baggrund mv. samt endda af ufo¬ 
forskerne selv. Men at han derfra 
konkluderer, at fænomenerne ikke 
eksisterer i virkeligheden, er helt hen 
i vejret. 

Hvordan er den typiske 
nærobservation? 


Lad os begynde med nogle at de 
karakteristika, som Mikael Roth- 
stein tillægger ufoerne. I artiklen her 
i UFO-Nyt beskæftiger han sig gan¬ 
ske vist mest med ufo-sekter som fx 
Aetherius Society, men i en artikel i 
Illustreret Videnskab kommer han 
med følgende udtalelser (1): 

a. Mennesker ser flyvende taller¬ 
kener i skumringen eller ved midnat. 

b. De beskrevne rumvæsener er 
næsten altid små som alfer og nisser. 

c. Rumskibene lander typisk ved 
markskel, ved korsveje, i lysninger, 
omkring moser og ved skovbryn. 

d. Folk ser kun ufonauter, når de 
er tilstrækkeligt motiverede. Det er 
ofte mennesker i akut krise. 

e. Der kommer flere ufo-obser¬ 
vationer, når samfundet er i krise eller 
oplever en generel spænding. 

Det ville være særdeles interes¬ 
sant at se Mikael Rothsteins stati¬ 
stikker, der underbygger disse på¬ 
stande. Specielt da vore egne erfar¬ 
inger er meget anderledes. 

" Mennesker ser flyvende 
tallerkener i skumringen eller 
ved midnat” 


Alle statistikker tyder på, at netop 
skumringen og midnat er to tids¬ 
punkter, hvorder ses meget f å ufoer. 
Nu varierer skumringen med års¬ 
tiden, men en analyse har vist, at det 
store antal observationer først kom¬ 
mer, når det er mørkt og altså ikke i 
selve skumringen (2). Samme ana¬ 
lyse viser også, at antallet af obser¬ 
vationer omkring midnat er for¬ 
holdsvis lavt (3). 

Indsnævrer man til kun at be¬ 
tragte nærobservationer og land¬ 
inger, finder man heller ikke belæg 
for ovenstående påstand. En analyse 
af danske landinger viser, at kun 25 
% af observationerne fandt sted 
mellem 23.00 og 01.00, mens der 
ikke er noget umiddelbart billede 
omkring skumringen (4). En analyse 
af franske landinger angiver ganske 
vist, at hændelserne starter ved sol¬ 
nedgang, men det er ingen klar an¬ 
givelse af, hvorvidt der er et relativt 
stort antal lige i skumringen (5). 

Det er i sig selv ikke mærkeligt, 
at observationerne først og fremmest 
finder sted, når det er mørkt. Langt 
de fleste tilfælde drejer sig jo om 


lysende genstande på himlen, der er 
langt lettere at få øje på, når det er 
mørkt. 

"De beskrevne rumvæsener er 
næsten altid små som alfer og 
nisser" 


Denne påstand er kun delvist kor¬ 
rekt, og de tilgængelige analyser gi¬ 
ver ikke noget klart billede. En ana¬ 
lyse af franske landinger angiver, at 
langt de fleste af ufonauterne var 
menneskelignende og at omkring 
halvdelen var på højde med eller 
højere end mennesker (6). En ana¬ 
lyse af iberiske landinger viser, at kun 
9 ud af 15 observationer beskriver små 
ufonauter, mens en dansk analyse 
beskriver 5 ud af 7 ufonauter som små 
(7,8). Sidstnævnte er dog et meget 
spinkelt datagrundlag. 

Man må altså konkludere, at der 
ganske vist er en svag overvægt af 
"små" ufonauter, men der er også 
mange observationer, hvor ufonaut¬ 
erne ikke beskrives som "små". 

"Rumskibene lander typisk ved 
markskel, ved korsveje, i 
lysninger, omkring moser og ved 
skovbryn" 


I sig selv er denne påstand så bred, 
at den næsten af sig selv kunne blive 
opfyldt. Hvis man antager, at land¬ 
inger først og fremmest finder sted 
uden for byerne, så kan man næsten 
ikke undgå at ramme et sted, som 
IKKE ligger ved markskel, korsvej, 
i lysning, omkring mose eller ved 
skovbryn! 

Alligevel vil vi argumentere for, at 
der ikke er en sådan sammenhæng. En 
analyse af danske landinger viser 
følgende fordeling af landingsstederne 
(9): 

Hvor befandt ufoet sig?: 

Tæt ved hus eller bebyggelse 20 
Over vand 9 

Tæt ved vej 6 

På åben mark 8 


På mark 

22 

Klit, strand, eng 

7 

MULIG skovbryn 

22 

Total 

94 


Der er ganske vist 22 ud af 94 
tilfælde, hvor der er mulighed for, 
at landingen fandt sted i en lysning 
eller skovbryn. Der er dog tale om 
et absolut maksimum, idet det ud af 
beskrivelserne ikke er muligt sikkert 
at afgøre, om det faktisk var til¬ 
fældet. 

Det er derimod karakteristisk, at 
der i INGEN af 120 landinger bliver 
nævnt ordene "skovbryn", "lysning", 
"korsvej" eller "markskel". Og kun 
ganske enkelte observationer sker 
ved en mose. 

Billedet passer heller ikke med 
observatørernes position på obser¬ 
vationstidspunktet (10): 

Hvor befandt observatøren sig?: 


I eller nær ved hjemmet 33 

I bil eller lignende 46 

Gående 13 

I åbent terræn 20 

Total 112 


De fleste hændelser finder altså 
sted tæt ved hjemmet, eller mens 
observatøren er i bil, og altså ikke 
mens observatøren befinder sig i 
lysninger, skovbryn eller lignende. 

"Folk ser kun ufonauter, når de 
er tilstrækkeligt motiverede. Det 
er ofte mennesker i akut krise" 


Vi har ikke kendskab til analyser, der 
underbygger dette. 

"Der kommer flere 
ufo-observationer, når 
samfundet er i krise eller oplever 
en generel spænding" 


Der findes os bekendt heller ingen 
analyser, der understøtter dette. 

Omvendt kunne man se på olie¬ 
krisen i Danmark i 1973. Dette skul¬ 
le så betyde, at der i 1973 ville være 
langt flere observationer end i årene 
omkring 1973. Ganske vist steg 




(Tegning: Hal 
Crawford) 

antallet af observationer markant fra 

1972 til 1973, hvor der blev rap¬ 
porteret omkring 500 tilfælde til SU- 
FOI. Men i 1974 var der ligeledes 
500 tilfælde, og først i 1975 toppede 
antallet af observationer med 670, 
for derefter igen at være omkring 
500 i 1976. Med undtagelse af 1975, 
var der derfor en stabil årlig obser¬ 
vationsmængde fra 1973 til 1976, og 

1973 skiller sig ikke ud med specielt 
mange observationer. 


Sjældne observationer 


Kombinerer man ovenstående op¬ 
lysninger, bliver det klart, at kun 
ganske få landinger passer med be¬ 
skrivelsen "et ufo landet omkring 
skumringen eller ved midnat ved et 
markskel, korsvej, lysning, mose 
eller skovbryn, hvor der er observe¬ 
ret små ufonauter". 

Hvad betyder dette? Ja, Mikael 
Rothstein benytter disse beskrivelser 
til at slutte, at der er klare paralleller 
mellem vore dages ufo-landinger og 
de myter, der optræder i folkloren: 
"Til gengæld har forskerne fundet en 
snæver sammenhæng mellem så¬ 
danne moderne beskrivelser [af 
landinger] og tidligere tiders beret¬ 
ninger om menneskers møde med 
alfer, nisser og trolde" (11). 

Men den snævre sammenhæng 
findes ikke. Når beskrivelsen af ufo- 
landingerne ikke holder, så holder 
parallellerne naturligvis heller ikke. 
Vi må derfor forvente betydelig bed¬ 
re dokumentation for de påståede 
sammenhænge, inden man kan be¬ 
gynde at fæste lid til dem. 

De anførte paralleller bliver af 
Mikael Rothstein i øvrigt så anvendt 
til at konkludere, at "for mig at se er 
ufoer alene noget der findes i men¬ 
neskers bevidsthed, ikke en del af 
den fysiske virkelighed". 

Som jeg vil kommentere neden¬ 
for, kan man ikke drage denne kon¬ 
klusion på baggrund af ovenstående. 

Er der folklore i 
ufo-observationerne? 



Men, selvfølgelig er der elementer 
af folklore i ufo-rapporterne. Her må 
vi give Mikael Rothstein ret. I en 
lang række artikler og ved vores 
kurser for rapportoptagere har vi lagt 
vægt på, at de ufo-beretninger, vi får 
fra vidnerne, er påvirket af en lang 
række faktorer, der ikke har noget 
med selve fænomenet at gøre (13). 

Først og fremmest er beretningen 
påvirket af rapportoptagerne og 
ufologeme selv. Det sker både ved 
udarbejdelsen af rapporten, hvor 


faktorerne strækker sig fra meget 
åbenlyse i form af ledende spørgs¬ 
mål til de mere subtile i form af fx 
påklædning, attituder mv. Men det 
sker også ved vores efterfølgende 
analyser af beretningerne, hvor ufo- 
logernes egne holdninger vil påvirke 
den synsvinkel, vi lægger på ma¬ 
terialet. 

Der kan, som Mikael Rothstein 
ganske rigtigt observerer, også være 
tale om en påvirkning af vidnerne 
ud fra den generelle kulturelle posi¬ 
tion, som ufoerne indtager. En posi¬ 
tion der i høj grad er styret af ufo¬ 
grupperne selv. 

Derudover er der en potentiel stor 
indflydelse fra vidnernes egen bag¬ 
grund. Ufo-vidners kulturelle og 
sociologiske baggrund kan ikke und¬ 
gå ubevidst "at farve" observati¬ 
onen. Som eksempel kan nævnes, at 
ufonauterne altid ser ud til at tale det 
samme sprog som observatørerne. 
Selvf ølgelig er der også her en række 
mere underfundige mekanismer. Også 
den folkloristiske baggrund indgår her. 

Det afgørende punkt 


Men det helt afgørende punkt er: 
Fordi ufo-beretningerne er farvet afen 
kulturel, sociologisk og folkloristisk 
baggrund, kan man så slutte, at fæno¬ 
menerne ikke er fysiske i natur? 

Nej, naturligvis holder en sådan 
konklusion ikke. Betragt følgende 
parallel: I et vejkryds har to biler en 
voldsom kollision. Der er mange 
vidner, der er chokeret over hænd¬ 
elsen. De bliver efterfølgende inter¬ 
viewet af politiet, og det viser sig, 
at deres beretninger om uheldet er 
farvet af deres egen baggrund. En 
mekaniker har lagt mærke til be¬ 
stemte ting, en præst har hæftet sig 
ved noget helt andet. Og i øvrigt er 
vidnerne meget uenige om, hvilken 
bil, der kørte over for rødt. 

Betyder disse vidt forskellige be¬ 
retninger om uheldet, der alle er 
farvet af vidnernes kulturelle bag¬ 
grund, at uheldet ikke fandt sted i 
virkeligheden? Nej, selvfølgelig ik¬ 
ke. 

Det skal retfærdigvis siges, at det 
også er afgørende, i hvor stor ud¬ 
strækning og på hvilken måde, der 
sker en påvirkning gennem vid¬ 
nernes baggrund. Men som illustre¬ 
ret ovenfor, er der ikke fremlagt 
særlig konkret dokumentation foren 
sådan sammenhæng ved ufo-be¬ 
retninger. 

Konklusioner 


Det er måske ikke fremgået tydeligt 
af ovenstående, men vi er faktisk 


enige med Mikael Rothstein på 
mange områder. Vi har i mange år 
været bevidste omkring den påvirk¬ 
ning, der sker af ufo-beretningerne 
på forskellige leder og kanter. Vi er 
helt enige om, at det er vigtigt at væ¬ 
re opmærksomme på disse kulturel¬ 
le, sociologiske og folkloristiske 
faktorer og være i stand til at identi¬ 
ficere dem. 

Men de sammenhænge, som Mi¬ 
kael Rothstein menerat påvise mel¬ 
lem folklore og ufo-beretninger, er 
stærkt overdrevne. I forhold til vores 
erfaringsmateriale savner vi doku¬ 
mentation for de påstande, som bli¬ 
ver anført. 

Specielt er Mikael Rothstein ude 
på den helt tynde is, når han på bag¬ 
grund af påstående paralleller mel¬ 
lem folklore og ufo-beretninger me¬ 
ner at konkludere, at ufoer ikke er 
noget fysisk eksisterende fænomen. 

Omvendt mener vi ikke, at fæno¬ 
menernes fysiske natur er særlig 
godt klarlagt. Det er lige netop det, 
som SUFOl fortsat vil arbejde på og 
bidrage til en forståelse af. □ 

Planetarium i Arhus 
på nyt museum 


Århus fik et nyt museum og samtidig også et planetarium i foråret 1994, da 
Steno Museet, Danmarks Videnskabshistoriske Museum, blev indviet i 
Universitetsparken i Århus. 


I museet er der udstillinger om viden¬ 
skabshistorie og medicinhistorie. Der 
vises et væld af udstyr, instrumenter, 
modeller og prøv-selv-op-stillinger, 
der f ølger udviklingen inden f or fysik, 
matematik, astronomi og kemi. 

I den medicinske afdeling vises 
bl.a. en gammel operationsstue, land¬ 
lægens konsultationsstue fra 1911, en 
tandlægeklinik og en lang række læ¬ 
gelige instrumenter, som nok kan få 
tankerne på gled om sygdomsbe¬ 
handling i ældre tider. 

Når man træder ind i de smukke 
rum, mødes man af bevægelse i ud¬ 
stillingen. I forhallen svingeret Fo- 
caults pendul, der tiltrækker sig stor 
interesse fra publikum. Det sving¬ 
ende pendul illustrerer Jordens be¬ 
vægelse døgnet rundt. 

Bag kulisserne arbejder Steno 
Museet endvidere med indsamling, 
registrering, konservering, rekon¬ 
struktion, forskning og undervisning 
om museets primære emner - viden¬ 
skabshistorie og medicinhistorie. 

På Steno Museet er der indrettet 
et planetarium med 57 siddepladser 
under den 11 m store kuppel. Hjertet 
i planetariet er Skymaster stjerne¬ 
projektoren fra Carl Zeiss Jena. 
Planetariet er udstyret med det mest 
moderne udstyr til visning af de multi¬ 
medie-forestillinger, der dagligt kan 
opleves af gæsterne. 

Skymasteren fungerer som et su¬ 
peravanceret lysbilledapparat, hvor 
stjernerne stammer fra huller, prikket 
ud i en metaldækket glasplade med en 
laser. Selve projektionskuplen er dæk¬ 
ket af perforerede, hvide aluminiums¬ 
plader. 

Den gamle traditionelle planetarie¬ 
opstilling med tilskuerrækkerne i en 
cirkel uden om projektoren er opgivet. 

I en halvcirkel sidder man nu be¬ 
hageligt tilbagelænet i dejlige læne¬ 
stole og lader sig inspirere og under¬ 
holde af begivenhederne på plane¬ 
tariets kuppel. 

Det nye planetariums leder er Ole 
J. Knudsen, der i mange år var leder 
af SUFOI's Alarmcentral, og derfor 


tog sig af de mange telefoniske hen¬ 
vendelser om ufo-fænomener. 

Man kunne næppe have fundet en 
bedre leder til Steno Museets plane¬ 
tarium. Med sine mange år med pæ¬ 
dagogisk virke i århusianske astro¬ 
nomikredse har Ole J. Knudsen af¬ 
gjort den indsigt, der skal til for at 
udvikle interessevækkende plane¬ 
tarie-forestillinger og dermed styrke 
den astronomiske interesse hos et 
bredere publikum. 

Man vil satse på to typer fore¬ 
stillinger - én med vægt på det under¬ 
holdende, og den anden, hvor hoved¬ 
vægten er lagt på det undervisende. 

Man er i gang med at sammen¬ 
sætte en række temaforestillinger i 
samarbejde med interesserede lære¬ 
re, fortæller Ole J. Knudsen. Det er 
intentionen at undervise på en under¬ 
holdende måde. Gæsterne forventes 
først og fremmest at være folke¬ 
skole- og gymnasieklasser. 

Ole J. Knudsen betoner, at plane¬ 
tariet ikke er en biograf, der viser 
naturfilm på kuplen. Man vil først 
og fremmest fungere som under¬ 
visnings-planetarium med vægten 
på produktioner, der er tilpasset dan¬ 
ske forhold. 

En sådan forestilling kan fungere 
som en undervisningstime, hvor man 



på Steno Museets planetarium ved 
hjælp af sine tekniske faciliteter har 
mulighed forat anskueliggøre ellers 
måske vanskeligt tilgængelige astro¬ 
nomiske temaer. 

Vil man have udvidet sin hori¬ 
sont, er Steno Museet og planetariet 
nok et besøg værd. Der kan for grup¬ 
per bestilles forestillinger også uden 
for museets normale åbningstid. 

Nærmere oplysninger om ind¬ 
holdet af planetariets helt aktuelle 
forestillinger fås på tlf. 89 42 39 95. 

□ 



AFOLE 

HENNINGSEN 



Lederen af 
Steno Museets 
planetarium, 
Ole J Knudsen, 
med 

projektoren fra 
Carl Zeiss 
Jena. 

(Foto: Ole 
Henningsen) 


Ole J. Knudsen 
ved de tekniske 
i nstal lati oner, 
der styrer 
planetariets 
forestillinger. 
(Foto: Ole 
Henningsen) 


















1 4 UFO-NYT 4/94 


Astronomi 



Kig på himlen 


Merkur. Merkur svinger fra mor¬ 
genstjerne til aftenstjerne, men 
årets bedste muligheder for at se 
planeten er forpasset. 

Venus. Venus bevæger sig ligesom 
Venus fra at være morgenstjerne til 
at være aftenstjerne. Bevægelsen 
foregår blot noget langsommere. 
Venus ses som morgenstjerne fra 
midt i november, og allerede ved 
årets udgang står den klare planet 
op 4 timer og 30 min. før solen. 
Solen står ved slutningen af året 
op kl. 08.42). 

Mars. Mars har ikke været i op¬ 
position i 1994 og bevæger sig der¬ 
for mod opposition i 1995. Mars 
står derfor op tidligere og tidligere 
- og ved årets slutning kl. 20.30. 


Jupiter. Jupiter har lige været i 
konjunktion, men fra slutningen af 
november har den bevæget sig så 
meget, at den kan ses på morgen¬ 
himlen, lige inden Solen står op. 
Saturn. Saturn var i opposition 
allerede den 1. september, men kan 
stadig ses. Man skal dog skynde 
sig, hvis man vil have et glimt af 
planeten med ringene, idet Saturn 
går ned allerede kl. 21.30 ved årets 
slutning. 

Uranus, Neptun og Pluto har alle 
været i opposition, og kan ikke ses 
på nuværende tidspunkt. 
Meteorer. Den 17. november er 
stjemeskudssværmen Leoniderne 
aktive. Leoniderne er dog ikke 
kendt for at præstere mange stjer¬ 


neskud pr. time. En undtagelse 
herfra sker hvert 33. år, hvor Leo- 
nideme giver anledning til en sand 
meteorstorm med op til 40.000 
meteorer pr. time. Den næste 
såkaldte meteorstorm forventes i 
1999. I år vil Leoniderne sand¬ 
synligvis give anledning til om¬ 
kring 10-15 meteorer pr. time. 
Den 13. december kan man se 
mange stjerneskud ved stjerne¬ 
billedet Tvillingerne. Der er her 
tale om en noget mere aktiv 
sværm end Leoniderne. 
Meteorsværmen, som kaldes Ge- 
minideme, forventes at give om¬ 
kring 60 synlige meteorer pr. time 
under optimale forhold. □ 

Kim Hor se vad 


Sitchin 

Four years before the Wright brothers flew in the first aeroplane, this model of a modem 
jet aeroplane was found in an Egyptian tomb, dated to over 2.000 years old! 

With 40 years reasearch in archaeology, Sitchin has written 6 books and sold 15 million 
copies. If you have ever doubted that E.T.'s or the Nefilim as they are called in the Bible 
exist, then piease watch the film based on his books, that cost 1 million dollars to make. 
It is reputedly the most seriously scientific film on E.T.'s ever made. 

"AreWeAlone" 

VHS pal (English or Swedish) 198 Dkr. post incl. 

Hardback books in English all costs included: 

"The 12th Planet" 260 Dkr. 

"The Stairway To Heaven" 254 Dkr. 

"The Wars of Gods and Men" 254 Dkr. 

"The Lost Realms" 254 Dkr. 

"Genesis Revisited" 254 Dkr. 

"When Time Began" 270 Dkr. 

From: 

ANKI INTERNATIONAL 
Jerupvej 454, Mosbjerg 9870, Sindal, Denmark. 

Piease pay to Post Office Account: 110-3733 ANKI INT. 

Spitsbergen-myten landet 


Flyvende tallerken landede på Spitbergen. Gåden endelig løst? 
Sølvskinnende diskos med plexiglaskabine og 46 dyser rundt om - Sovjetisk 
oprindelse? 

Sådan var overskrifterne i den tyske avis Saarbriicker Zeitung den 28. juni 
1952, der bragte en trespaltet historie om den nødlandede flyvende tallerken 
i det arktiske område. I mange år har denne beretning været genstand for 
skriverier og visse undersøgelser. Ole Jonny Brænne fra UFO-Norge har 
foretaget den hidtil mest grundige indsamling af kildemateriale om denne 
sag og udgivet et specialhefte om hele historien. Der er herefter ingen form 
for tvivl: Alt peger éntydigt på, at denne hændelse aldrig har fundet sted! 



En myte opstår 


Beretningen i Saarbriicker Zeitung 
fortalte, at seks norske jetfly under 
en øvelse passerede Hinlopen-stræ- 
det på øgruppen Svalbard, der ligger 
nord for polarcirklen omtrent 930 
kilometer fra Tromsø i Norge. Efter 
forstyrrelser i radiokommunikati¬ 
onen opdagede en af piloterne, fly¬ 
verkaptajn Olaf Larsen, at der på 
isen lå en stærkt skinnende, me¬ 
tallisk skive med en diameter på 
mellem 40 og 50 meter. I midten sås 
noget, der lignede resterne af en 
førerkabine. 

Efter at have kredset rundt i om¬ 
rådet en rum tid satte jagerne kursen 
mod Narvik for at rapportere deres 
fund. Få timer senere startede fem 
store flyvebåde udstyret med ski¬ 
understel mod findestedet og land¬ 
ede ved den blålige stålskive. 

"Uden tvivl en af de berygtede 
flyvende tallerkener," mente den 
norske raketspecialist dr. Norsel, 
som var taget med på turen. 

Artiklen opridsede endvidere, at 
fartøjet var ubemandet. Stålskroget 
var forsynet med 46 automatiske 
dyser anbragt på en ydre ring. 

Diameteren angives til 48,44 m. 
Måleure og instrumenter var for¬ 
synet med russiske tegn. 

Endvidere nævner artiklen, at den 
fundne skive havde tilstrækkelig 
plads til at kunne medføre atom¬ 
bomber og tilsyneladende havde en 
aktionsradius på 30.000 km og en 
flyvehøjde på over 160 km. 

De norske eksperter mente, at 
skiven var startet i Sovjetunionen og 
som følge af fejl i sender- og mod¬ 
tagerudstyr var nødlandet og hava¬ 
reret ved den hårde landing på øen 
Spitsbergen. I slutningen af artiklen 


står der, at fartøjet formentlig blev 
bragt til den norske by Narvik med 
skib for at blive undersøgt nærmere. 

Artiklen var forsynet med ini¬ 
tialerne J.M.M. 

Nyheden spredes 


Tilsyneladende blev oplysningerne 
i artiklen ikke læst af pressefolk i 
Skandinavien, da der ikke er fundet 
artikler om sagen i juni og juli 1 952 
fra skandinaviske dagblade. 


Sagen dukkede dog op i en anden 
tysk avis. Berliner Volksblatt, den 9. 
juli 1952 med oplysningen om, at det 
drejede sig om en "egen-beretning". 
Der kan nu ikke have været ret me¬ 
get "egen-beretning" over artiklen, 
der var nøjagtig identisk med teksten 
i Saarbriicker Zeitung den 28. juni 
1952. 

Dr. Waldemar Beck fra tids¬ 
skriftet "Der Flieger" må have læst 
en af disse to tyske aviser, for i tids¬ 
skriftets august-udgave 1952 dukker 

oplysningerne om Spitsbergen-ned- 
styrtningen op igen i Becks artikel 
"Luftpolitische Monatsshau". 

Det svenske dagblad Goteborgs- 
Tidningen bragte "Der Fliegers" op¬ 
lysninger den 10. august 1952 og er 
formentlig den første skandinaviske 
omtale af sagen. På dansk kendes 
historien tilsyneladende først fra 
bladet "Det Rigtige", hen på efteråret, 
nemlig i November-udgaven 1952. 
Her er det også Becks artikel fra Der 
Flieger, der ligger til grund for et 
mindre afsnit i Børge Rønnes artikel 
med overskriften "Det store spøgeri 
i himmelrummet". 

Goteborgs-Tidningen refererer 
den 10. august 1952, at Den norske 
Forsvarsstab ikke kender til sagen. 
Dog sigerman også, at "Der Flieger" 
før Anden Verdenskrig var kendt 
som et nøgternt og tilforladeligt tids¬ 
skrift. 

Det svenske luftvåben ser ifølge 
Goteborgs-Tidningen også skeptisk 
på historien, selv om man frem¬ 
hæver, at hvis derer tale om en april¬ 
snar (det må vist være lidt uden for 
sæsonen!/OH), så er den udført 
udmærket, da historiens detaljer vi¬ 
ser, at skribenten tilsyneladende ved, 
hvad han taler om. Dette udsagn i 
avisen skal der dog senere blive sat 
et stort spørgsmål ved. 

Historien hviler tilsyneladende 
nu i en tid og dukker så op i ameri¬ 
kaneren Donald E. Keyhoes ver¬ 
densberømte bog, der udkommer i 
USA i 1953. På dansk får den titlen 
"Flyvende tallerkener fra verdens¬ 
rummet" og udkommer på De Unges 
Forlag i 1954. Beretningen gengives 
med SaarbriickerZeitung som kilde. 

"Flyvende tallerkener er ingen fa¬ 
bel," påstår et tysk avisudklip, som 
bringer en noget udbygget version af 
Spitsbergen-historien. Mange efter¬ 
følgende omtaler af beretningen 
angiver, at dette udklip stammer fra 
en tysk avis ved navn "Stuttgarter 
Tageblatt" den 5. september 1955. 

Men her har man ukritisk skrevet 
af efter hinanden. Mange ufo-in¬ 
teresserede, deriblandt undertegnede, 
har nemlig gennem årene forsøgt at 
opspore denne kilde. Men forgæves. 
Den nævnte avis eksisterer nemlig 
ikke - og har aldrig eksisteret! 

Inden for de senere år har man 
dog fundet ud af, at det er korrekt, 
at der findes en kopi af et avisudklip 
med ovenfor nævnte overskrift. Blot 
drejer det sig om en tysk avis med 
navnet forkortet som HN, nummer 
172, dateret den 26. juli 1954.Men 
man ved endnu ikke konkret, hvil¬ 
ken avis det drejer sig om. 

Avisudklippet fortæller om und¬ 
ersøgelsesresultater, der er ved at 


blive offentliggjort af en norsk oberst 
Gernod Damhyl, der skulle være chef 
for en undersøgelseskommission fra 
den norske hærs overkommando. 
Ifølge artiklen fortæller oberst Darn- 
hyl, at det nødlandede fartøj allige¬ 
vel ikke er sovjetisk. Han under¬ 
streger, at det ikke er bygget af noget 
land på Jorden. Dets bestanddele er 
fuldstændig ukendte for alle invol¬ 
verede fagfolk. 

Det nævnes endvidere, at jager¬ 
piloterne løjtnant Brobs og løjtnant 
Tyllensen siden Spitsbergen-hænd- 
elsen er blevet indsat som special¬ 
observatører i polarområdet. Demener 
i modsætning til amerikanske og andre 
kilder, at flyvende skiverer landet ad¬ 
skillige gange i det nordpolare om¬ 
råde, fortæller artiklen. 

Fra Spitsbergen til Hel^fdand 


Beretningen om, at norske viden- 
skabsmænd er involveret i under¬ 
søgelserne af den nødlandede flyv¬ 
ende tallerken, dukker hurtigt op 
igen. Dennegang stammer historien 
fra avisen "El Nacional" i Uruguay. 
Det nævnes, at man har en brasi¬ 
liansk avis som kilde. 

Avisartiklen gengives også i nor¬ 
ske aviser, der fortæller om den nor¬ 
ske dr. Hans Larsen Løberg. Han 
siger, at den tidligere nævnte ned¬ 
styrtede tallerken ikke blev fundet 
på Spitsbergen men på øen Helgo- 
land. Der er tale om en lille tysk ø i 
Nordsøen, hvor man under Anden 
Verdenskrig bl.a. havde en ubåds¬ 
base. 

Ifølge pressemeldingeme demen¬ 
terer Larsen Løberg, at den ned¬ 
styrtede tallerken skulle have rus¬ 
siske inskriptioner. Den havde en 
diameter på 91 fod og en tykkelse 
på midten på 70 fod. I rumskibets 
kontrolrum fandt man en lang række 
knapper, og man opdagede, at det 
bevægede sig ved hjælp af de mag¬ 
netiske kræfter, som holder planeterne 
på plads i verdensrummet (det er da 
vist noget nyt!/OH). 

Lige inden for den åbne dør i det 
nedstyrtede rumskib fandt man syv 
forkullede lig. Videnskabsmænd me¬ 
ner, ifølge Larsen Løberg, at det drejer 
sig om mandlige væsener i alderen 
25-30 år omtrent 1,65 m høje. 

Hokus pokus med navne 


Den norske avis Verdens Gang (VG), 
der offentliggjorde beretningen den 
19. december 1954, fandt åbenbart 
også historien lidt for fantastisk. VG 
prøvede derfor at finde den anførte 
norske videnskabsmand dr. Hans 
Larsen Løberg, hvis foto var of- 


ViMenn, 21.06,67. 

fentliggjort i den sydamerikanke avis. 
Men det lykkedes ikke at opspore 
ham. Alle, som måtte formodes at 
have kendskab til en sådan kendt 
person, var uforstående. Ingen kend¬ 
te noget til ham. 

Heller ingen undersøgelser fore¬ 
taget af tyske ufo-interesserede har 
frembragt det mindste indicium for, 
at et rumskib på et tidspunkt i halv¬ 
tredserne skulle være havareret i 
nærheden af øen Hel goland. 

Ole Jonny Brænne har foretaget 
en grundig efterforskning for at op¬ 
spore yderligere oplysninger om de 
militærfolk og forskere, som er nævnt 
med navns nævnelse af de forskellige 
kilder. Men dette har også været en 
forgæves eftersøgning for alles ved¬ 
kommende. Ingen arkiver, museer 
eller det norske forsvar har kunnet 
finde frem til oplysninger om én ene¬ 
ste af de nævnte personer. 

Flyverkaptajn Olaf Larsen - 
ukendt! Raketspecialist dr. Norsel - 
ukendt! Oberst Gernod Darnhyl - 
ukendt! Løjtnant Brobs - ukendt! 
Løjtnant Tyllensen - ukendt! Dr. 
Hans Larsen Løberg - ukendt! 

Hvad så med beboerne på Spits¬ 
bergen? Den norske ufo-forsker har 
også i forbindelse med sine under¬ 
søgelserefterlyst vidner til den gam¬ 
le beretning i den lokale dagspresse. 
Uden resultat. Ingen havde lokalt 
hørt noget til nedstyrtningen. 

Beretningen er nonsens 


Naturligt nok har Ole Jonny Brænne 
også interesseret sig for, hvilke fly- 

typer, Norge i det hele taget rådede 
over i 1952. Dette spørgsmål har og¬ 
så lederen af Arkivet For UFO Forsk¬ 
ning, Anders Liljegren, beskæftiget sig 
med i en redegørelse, der bringes i sin 
helhed i bogen. 

Anders Liljegren konkluderer, at 
det på ingen måde har været muligt 
for de fly, som det norske forsvar 
rådede over på det pågældende tids¬ 
punkt, at flyve så langt og foretage de 
beskrevne manøvrer. 

Nordmanden Jon-Ingar Haltuff 
skrev allerede i halvfjerdserne bl.a. 
til undertegnede, at han betragtede 
sagen som nonsens ud fra de op¬ 
lysninger, som det havde været mu¬ 
ligt at kontrollere. Han tilføjede, at 
efter hans opfattelse var alene tanken 
om, at en tysk journalist skulle have 
fået kendskab til eller have været til 
stede ved et hemmeligt møde i det 
norske forsvar, som ingen norske 
aviser vidste noget om, i sig selv helt 
absurd. 

Det norske forsvar harhele tiden 
benægtet ethvert kendskab til nogen 
form for nedstyrtet objekt på Spits- 
bergen. Naturligvis har den megen 


omtale og de mange forespørgsler til 
forsvaret bevirket, at man har en stor 
sagsmappe liggende. Journalist Arne 
Børcke, der også har været tilknyttet 
UFO-Norge, gennemgik i halv¬ 
fjerdserne i anden anledning hele 
arkivmappen uden at finde nogen 
henvisning til et nedstyrtet objekt. 

Ole Jonny Brænne slutter sit ar¬ 
bejde med sagen med at konklud¬ 
ere, at historien er rent opspind. Selv 
om der ikke er noget hold i sagen, 
tør han dog godt komme med den 
spådom, at beretningen alligevel vil 
dukke op i masser af artikler og 
bøger fremover. 

Heldigvis har han haft lejlighed 
til at gøre rede for sine undersøgelser 
på kongresser i udlandet, ligesom 
hans beretning i en forkortet version 
er publiceret på engelsk. Dette kan 
være medvirkende til at sætte denne 
nedstyrtnings-historie på plads i den 
rigtige kasse fremover: Opklaret 
svindel! 

Fremragende efterforskning 


Det er et glimrende og ganske nød¬ 


vendigt arbejde, som her er foretaget 
af vor norske kollega, Ole Jonny 
Brænne, hvis mange undersøgelser 
og indsamling af kildemtaterialer 
har været meget omfattende. Det er 
derfor umuligt at videregive alle de¬ 
taljer i i denne spegede sag i artikel¬ 
form her i UFO-Nyt. Derfor er kun 
de vigtigste ting i begivenhedsfor¬ 
løbet omtalt her. 

Ole Jonny Brænne har i hele sin 
undersøgelsesfase haft opstillet en 
kronologisk fortegnelse over samt¬ 
lige kilder. Han efterlyser stadig yd¬ 
erligere kilder, men fortegnelsen 
indeholdt ved trykningen af heftet i 
alt 165 kilder - blot i denne ene sag. 

Læsere, der er interesserede i flere 
detaljer, henvises til Ole Jonny Bræn- 
nes fremragende specialhefte "Spits- 
bergen-saken 1952", der er udgivet af 
UFO-Norge i 1991. Adressen er: 
UFO-Norge, Postboks 1155, N-5001 
Bergen. Pris kr. 30,00. 

Læsere, der ønsker oplysninger 
om helt specifikke spørgsmål i sagen 
er velkomne til at kontakte under¬ 
tegnede. 

□ 



Hvem ka* - Norge ka’ 


SUFOI's norske søsterorganisation, UFO-Norge, kunne i år indvie et nyt 
kontor-fritidshus. Fritidshuset er placeret på Odd-Gunnar Røeds grund, og 
det er blevet indrettet til kontor og forskningscenter for UFO-Norge. Der er 
bl.a. telefon, fax, pc, printer og en kopimaskine. 

Det nye kontor er blevet en realitet efter en storstilet indsamling blandt 
foreningens medlemmer. Det får os selvfølgelig til at nævne, at også SUFOI 
har en Støttefond, hvis midler bliver anvendt til helt specielle aktiviteter. På 
SUFOI's ønskeseddel er jo en større ufo-udstilling, så der kan blive god 
brug for enhver krone, vi kan indsamle. 

Derfor vil vi opfordre vore læsere til at give et bidrag på giro 9 11 77 25 
(SUFOI, Postboks 6,2820 Gentofte). Man kan også sende en check til vores 
adresse. Lad os ikke stå tilbage for nordmændene! 

Liv på andre 
planeter 


Palle Vibe: Mysteriet om liv på andre 
planeter, Gyldendal Undervisning 
1994, 48 sider, ill., kr. 95,00 

Tilhørerne til et ufo-foredrag kan 
være meget delte i deres indstilling 
til ufo-fænomenernes oprindelse. 
Men spørgsmålene til foredrags¬ 
holderen eller tilhørernes kommen¬ 


tarer efter foredraget vil uvægerligt 
på et tidspunkt dreje sig om spørgs¬ 
målet om liv andre steder i universet. 

Man kan naturligvis have alle¬ 
hånde forestillinger om et sådant liv. 
Måske burde man til en start dis¬ 
kutere, hvad man forstår ved liv. 
Hvorvidt der overhovedet kan tænk¬ 
es liv, som vi - indtil videre - en¬ 


somme jordboere har interesse i at 
komme i kontakt med, og hvorledes 
en sådan kontakt i givet fald kunne 
etableres. 

Adskillige generationers science 
fiction forfattere har på godt og ondt 
bidraget væsentligt til debatten om 
livsformer på andre planeter. 

Ny ungdomsbog om liv 
på andre planeter 


Palle Vibe har med en ny bog "Mys¬ 
teriet om liv på andre planeter" på 
en letlæst facon lagt en del brikker 
ud til videre leg hos unge mennesker 
i aldersgruppen 12-15 år, som er 
denne bogs målgruppe fra forlagets 
side. 

Bogen er udkommet i Gyldendals 
serie "Mysteriet om", hvor der nu er 
udkommet i alt 24 titler - og flere er 
under udarbejdelse. 

Forfatteren omtaler de enkelte 
planeter i vort eget solsystem og de¬ 
res muligheder (eller rettere - umu¬ 
ligheder) for at bære liv, som vi ken¬ 
der det. Størst omtale får planeten 
Mars, der er det himmellegeme, der 
har været årsag til de fleste speku¬ 
lationer i den retning gennem tider¬ 
ne. Naturligvis nævnes det berømte 
Mars-ansigt og pyramider m.v., selv 
om det da også tilføjes, at eksper¬ 
terne er enige om, at disse besynd¬ 
erlige fremtoninger er forårsaget af 
tilfældige spil af lys og skygge. 

Hvor kom livet fra? 


Bogen beskæftiger sig også med 
problemet om, hvorvidt livet opstod 
på Jorden eller på forskellige vis 
blev bragt hertil ude fra verdens¬ 
rummet. 

Den britiske astronom Fred Hoy- 
le gjorde sig allerede for mere end 
20 år siden til talsmand for, at livs¬ 
former er opstået i rummet og først 
på et senere tidspunkt er blevet ført 
til Jorden fx ved hjælp af kometer, 
asteroider og interplanetarisk støv. I 
meteoritter er der fx fundet amino- 

syrer, der indgår i levende organis¬ 
mers proteiner. 

Fund af organisk materiale 
i rummet 


For nylig kunne man i det viden¬ 
skabelige tidsskrift New Scientist 
læse, at amerikanske radioastro¬ 
nomer havde fundet store mængder 
organisk materiale i form af amino¬ 
syren glycin i den store støvsky Sa- 
gittarius B2 i stjernebilledet Skytten. 

Lewis Snyder fra University of 
Illinois siger til New Scientist, at 
opdagelsen af glycin viser, at den 
kemi, der kendes fra tidligere tider 
på Jorden, muligvis kan være helt 
almindelig i store områder af vor 
mælkevej. De fremlagte resultater er 
baseret på tre års arbejde ved en 
række radioteleskoper i det nordlige 
Californien. 

Men én ting er naturligvis at måle 
sig frem til tilstedeværelsen af ad¬ 
skillige store og sammensatte mole¬ 
kyler langt ude i verdensrummet. En 
ganske anden ting er at konstatere 
liv, som man som lægmand forstår 
det. 

Rollespil letter forståelsen 


Når man diskuterer liv, dets udform¬ 
ning og udvikling på en given planet, 
vil man uvægerligt komme ind i en 
lang række vanskelige problematik¬ 
ker. For at anskueliggøre i hvert fald 
nogle få af disse på en ret simpel 
facon forsøger Palle Vibe i sin bog 
at lade læseren gå ind i et slags rol¬ 


lespil, hvor man tvinges til at tage 
stilling til en række spørgsmål. Og 
valgene har konsekvenser. Livsfor¬ 
mer, der ikke er tilpasset omgivel¬ 
serne, vil som regel hurtigt uddø. 

Sivdyrenes planet 


I et af bogens mindre afsnit frem¬ 
kommer forfatteren med den tanke, 
at livsformerne på en varm planet 
med store søer er blevet til store ko¬ 
lonier af såkaldte sivdyr. At siv¬ 
dyrene også er udstyret med afsky- 
delige pile og mange andre finesser, 
gør ikke tankeeksperimentet dår¬ 
ligere. De beskrevne sivdyr har en 
fælles rod og opbygger derfor også 
en fælles erfaring, der udnyttes i 
deres videre fysiske udvikling. Om 
sådanne sivdyr også ville være i 
stand til at udvikle og benytte radioer 
og rumskibe, er nok tvivlsomt - også 
i fantasien. Men det er en pudsig 


synsvinkel, spændende illustreret af 
Per Erik Hedman. 

Kan vi rejse 10-15 lysår? 


Det tjener intet formål at sende frem¬ 
tidige astronauter ud på en længere 
rejse i rummet, hvis ikke man for¬ 
inden har konstateret tilstedevær¬ 
elsen af intelligent liv på planeter i 
umiddelbar nærhed af Jorden. U- 
middelbar nærhed kunne i den for¬ 
bindelse måske være 10-15 lysår. En 
i dag ganske uoverskuelig teknisk 
bedrift, som fremtidens rumforskere 
måske finder løsninger på. Visse af 
disse løsninger ridser Palle Vibe 
også op i sin bog. 

Radioteleskoper er stadig 
vejen frem 


Forfatteren kommer også ind på, at 
den nemmeste måde at skaffe sig 



Slædevæsen på 
en flad og kold 
planet. 

(Tegning: Per 
Erik Hed man) 


Sivdyrenes 

planet. 

(Tegning: Per 
Erik Hed man) 

vished for tilstedeværelsen af intel- 
ligensvæsener andre steder i univer¬ 
set stadig er via radioteleskoper. Der 
har gennem tiderne været adskillige 
videnskabelige projekter, hvor man 
har lyttet efter tegn på intelligente 
radiosignaler fra verdensrummet. 
Hidtil forgæves. 

Men forskerne er alligevel ad¬ 
skillige gange stødt på signaler, der 
kunne tydes som intelligente radio¬ 
signaler ude fra rummet. I nogle til¬ 
fælde harman fundet mere alminde¬ 
lige - også jordnære - forklaringer 
på signalerne. I andre tilfælde har 
man ingen forklaring kunnet give. 
Signalerne er dog aldrig igen blevet 
registreret på et senere tidspunkt, så 
man kunne foretage en nærmere 
undersøgelse af dem. 

NASA’s SETI-projekt 
finansieres privat 


Den amerikanske rumadministration 
NASA startede i 1992 et nyt stor¬ 
stilet forsøg med aflytning af rum¬ 
met for intelligente radiobudskaber. 
Desværre løb det planlagte 10-årige 
eftersøgningsprogram Phoenix tør 
for penge allerede i 1993, da Den 
amerikanske Kongres skar også den¬ 


ne bevilling væk i et forsøg på at få 
den amerikanske økonomi til at hæn¬ 
ge bedre sammen. 

På trods af disse vanskeligheder 
er projektet kommet i gang igen ved 
hjælp af private bidrag fra fonde og 
enkeltpersoner. Det amerikanske 
tidsskrift Astronomy's maj-udgave 
1994 fortæller således, at der fore¬ 
løbig er indsamlet mere end 4,4 
millioner dollars til fortsættelse af 
Project Phoenix under SETI-Ins- 
tituttet i Mountain View i Califor¬ 
nien. SETI er en forkortelse for Se- 
archfor ExtraTerrestrial Intelligen¬ 
ce. 

Det er nødvendigt at indsamle i 
alt 7,3 millioner dollars for at pro¬ 
jektet kan køre videre til udgangen 
af 1995. Herefter vil udgifterne 
andrage tre millioner dollars (ca. 
1 8-20 millioner danske kroner) om 
året frem til år 2000. 

Eftersøgning fra Australien 
og Puerto Rico 


Det indtil nu indsamlede beløb er 
øremærket til ombygning og ud¬ 
videlse af de digitale radio-modtag¬ 
ere, som er udviklet af NASA og til 
anvendelsen af Parkes Radio-tele¬ 


skopet i Australien. 

Når man har scannet den sydlige 
himmel for signaler, er det planen at 
flytte udstyret til verdens største ra¬ 
dioteleskop Arecibo i Puerto Rico 
for at kunne videreføre arbejdet på 
den nordlige himmelkugle. Arecibo 
radioteleskopet har fungeret i mange 
år og er i en dal indrettet med en 
parabolantenne på mere end 300 
meter i diameter. 

Store støjproblemer 


Man arbejder efterhånden under et 
vist tidspres, da man ustandselig får 
dårligere arbejdsvilkår på dette om¬ 
råde. Der er ingen tvivl om, at man 
desværre får forøgede støjproble¬ 
mer fra jordiske elektroniske støj¬ 
kilder og satellit-transmissioner, der 
også arbejder i de radiobånd, hvor 
intelligente signaler fra rummet for¬ 
mentlig skal findes. 

Liv på andre planeter er et emne, 
som mange har forestillinger om. 
Min forestilling er, at denne bog vil 
være ganske interessant og tanke¬ 
vækkende for den unge læserskare, 
som Palle Vibe primært henvender 
sig til. Andre aldersgrupper må ger¬ 
ne kigge med. 

□ 


På sporet af fremmed 

intelligens 


Edward Ashpole: The Search for 
Extraterrestrial Intelligence, Blan- 
ford 1990, 170 sider, mange ill. 

Søgen efter intelligent liv ved at 
udsende og modtage signaler med 
radioteleskoper kaldes SETI (Search 
for ExtraTerrestrial Intelligence). I 
de sidste 25-30 år har radioastro¬ 
nomer i USA, det tidligere Sovjet, 
Canada, Frankrig og Tyskland søsat 
mere end 50 SETI-projekter, og flere 
af dem er stadig aktive. 

Videnskabsjournalisten Edward 
Ashpole fra Nordirland har skrevet 
en slags grundbog om SETI. Bogen 
kommer godt rundt omkring emnets 
mange aspekter: et historisk overblik 
over menneskets forestillinger og 
drømme om universet, livets op¬ 


ståen, grænser for civilisationers 
vækst, moderne metoder til søgen efter 
fremmed intelligens, mulighederne for 
kolonisation og chancerne for at 
fremmede væsner kan nå Solsystemet. 

En af bogens styrker er det store 
eksempelmateriale og Ashpoles op¬ 
stilling af argumenter for og imod 
gængse påstande og hypoteser. 

Lad mig give et enkelt eksempel 
fra bogen: 

"Skal vi forvente bevis? 

De fleste videnskabsorienterede 
mennesker siger, at hvis ufoer var 
ikke-jordiske, så ville man have 
fundet beviser for det nu. Men er 


dette et rigtigt argument? 

Arthur C. Clarke skrev engang, 
at det ville være lettere at gemme en 
dinosaur på Manhattan end at skjule 
et besøg af et fremmed rumskib. I 
en TV-udsendelse om flyvende tal¬ 
lerkener og deres besætninger fast¬ 
holdt Clarke, at ethvert besøg af 
fremmed intelligens helt sikkert ville 
blive opfattet som det, det var. Et 
sådan besøg ville ændre vores til¬ 
værelse med et brag, og vi ville alle 
vide det... 

Jeg kommer imidlertid til den 
modsatte konklusion. Forestil dig, at 
du sidder i et rumskib i kredsløb om 
Jorden og rejser 2-3 millioner år til¬ 
bage i tiden. Du vil nu få gode mu- 

ligheder for at studere vore tidligste 
forfædre. Du senderet fartøj ned til 
udforskning af Jorden og finder 
Australopithecines eller før-men- 
nesker, der lever i små grupper på 
den afrikanske savanne. 

Du vil nok ikke lande blandt dem, 
stige ud og sige: "Hej, jeg kommer 
lige fra fremtiden for at studere jeres 
primitive samfund og for at hjælpe 
jer med at få et bedre liv!" 

En sådan handling ville være helt 
forkert, hvis du skulle lære noget om 


vore tidligste forfædre. Du ville kun 
få held til at skabe panik og for¬ 
mentlig ødelægge enhver mulighed 
for værdifuld forskning. 

Hvad kunne du så gøre i stedet 
for? Om bord i rumskibet har du alle 
de tekniske hjælpemidler, der er 
nødvendige for at undersøge for¬ 
historiske samfund. For det første 
tror jeg, at du ville studere dem på 
afstand og på alle mulige måder 
undgå at give dig til kende. Du ville 
bruge teleskoper, kikkerter og foto¬ 


apparater. Det næste skridt ville være 
at fange en eller to personer til nær¬ 
mere undersøgelse, måske for at få 
venligtsindede og samarbejdsvillige 
hjælpere til brug ved en senere di¬ 
rekte kontakt med deres samfund. 

På denne måde vil du måske leve 
blandt dem og møde deres ledere. 
Mit gæt er dog, at du vil synes, at 
det er for svært at leve sammen med 
disse forhistoriske mennesker, og at 
du vil foretrække at lære enkelte in¬ 
divider nærmere at kende og iøvrigt 



(Foto: NASA) 

det forhistoriske samfund og derfor 
vil tage længere tid at studere. Og at 
dømme ud fra rapporterne om ufo¬ 
landinger er dette netop, hvad ufo- 
nauterne gør. Det ser ud, som om de 
har undgået nærkontakt med vores 
samfund, mens de har studeret det 
på afstand. 

Når man tænker nærmere over 
det, er den gamle tegneserie-kliché: 
"Før mig til jeres leder!" - det sidste 
en besøgende ET ville sige. Han 
ville allerede inden landingen vide 
tilstrækkeligt til at besøge Jordens 
ledere uden vores hjælp. 

Og så er vi tilbage til kolonisati¬ 
ons-hypotesen [= intelligente civili¬ 
sationer opstået på en jord-lignende 
planet et eller andet sted i Mælke¬ 
vejen vil som en naturlov kolonisere 
hele Mælkevejen for at overleve]. 
Det centrale er her, at vi kan afprøve 
hypotesen ved at begynde at udfors¬ 
ke ufo-fænomenet videnskabeligt. 
De mest troværdige ufo-rapporter 
strider ikke imod det, vi forventer, 
hvis kolonisations-hypotesen er 
sand. Det er helt sikket, at vi aldrig 
finder beviser for ufoer, hvis vi ikke 
søger videnskabeligt." 

Edward Ashpoles bog er gen¬ 
nemillustreret og skrevet i et mund¬ 
ret engelsk, som vil kunne forstås af 
alle med interesse for emnet og med 
almene engelskkundskaber. 

SUFOI har indkøbt et mindre 
antal eksemplarer af denne anbe¬ 
falelsesværdige bog, som vi sælger 
for kr. 98,00. 

Bogen bestilles ved at indbetale 
kr. 98,00 plus kr. 15 i ekspedition og 
porto på giro 9 11 77 25 til SUFOI, 
Postboks 6, 2820 Gentofte. Skriv 
"SETI" på modtagerdelen. □ 


Modellen her 
viser en af de 
mange 
rumkolonier, 
som NASA har 
udtænkt 
igennem årene 
(Foto: NASA) 


Til højre ses en 
kødædende 
Stenonychosawvs. 
At dømme ud 
fra kraniets 
størrelse var 
denne 

dinosaurus ret 
intelligent. 

Hvis 

evolutionen 
var gået lidt 
anderledes, 
havde denne 
dinosaurus 
måske udviklet 
sig til det 
menneskelignende 
intelligensvæsen, 
som ses til 
venstre. 

(Foto: fra 
bogen "The 
Se arch for 
Extraterrestrial 
Intelligence") 


studerederes samfund udefra, ligesom 
vi i dag studerer abef lokke i naturen. 
Ethvert fremmed intelligens væsen, 


som skulle besøge Jorden i dag, ville 
være i samme situation, bortset fra at 
vores samfund er mere komplekst end 

Mit møde med 
korncirklen 


Vi skulle til London og besøge fami¬ 
lien i august i år. Vi så selvfølgelig 
frem til turen, ikke mindst da det i 
sidste øjeblik blev muligt at bo på et 
landsted i en lille by nær Salisbury. 
Jeg så straks en mulighed for at se 
de mystiske korncirkler, der skulle 
være så mange af netop i dette om¬ 
råde. 

Den 13. august begav vi os ud for 
at finde dem. Efter et besøg i Stone- 
henge kørte vi nordpåover Salisbury 
Plains for at finde korncirklerne, 
som jo ifølge aviser, blade og bøger 
skulle optræde i hundredvis. 

Det viste sig imidlertid hurtigt, at 
det slet ikke var så nemt. Det eng¬ 
elske landskab ligner ikke det dan¬ 
ske: Det er vanskeligt at se noget fra 
vejene. Enten kører man nede i en hul¬ 
vej, ellerogsåerderså tæt bevoksning 
langs vejkanten, at man intet kan se. 

Vi besluttede derfor at spørge os 
frem, men folk vidste tilsyneladende 
ikke så meget om det. Vi blev hen¬ 
vist til andre, som sikkert vidste 
mere om det, men enten var de lige 
gået, eller også kunne vi ikke finde 

dem. 

Til sidst udlovede jeg en dusør til 

den, derførst så en cirkel. Vi var tæt 
på at opgive, da jeg pludselig i et lille 
hul i hækken langs vejkanten så en 
cirkel i en hvedemark. Vi kom lidt 
forbi den, og da vi vendte bilen, så 
vi, at korncirklen lå næsten lige 
neden for den Hvide Hest, der er 
"tegnet" i kalken på en bakke. 

Vi kørte op på bakken, hvor vi fik 
en flot udsigt over hvedemarken, og 


samtidig kunne vi se den Hvide Hest 
på nært hold. Det viste sig nu, at 
korncirklen i virkeligheden var flere 
cirkler inden i hinanden med for¬ 
skelligt centrum. 

Jeg gik ned ad bakken for at stu¬ 
dere korncirklen nærmere, mens de 
andre kørte bilen ned. Det var med 
stor spænding, at jeg begav mig ind 
i cirklen. Dels havde jeg læst om 
folk, der oplevede mærkelige ting 
inde i cirklen, hørte lyde osv., og dels 
havde jeg lige set en tv-udsendelse, 
hvor bonden nærmest jog nysgerrige 
væk med en høtyv. 

Da jeg stod inde i cirklen, kun¬ 
ne jeg ikke se de omkringliggende 
gårde, der havde været så synlige op¬ 
pe fra toppen af bakken. Vejen, der 
gik tæt forbi, kunne man næsten hel¬ 
ler ikke se. Med andre ord: Korn¬ 
cirklen var ret godt skjult i det ku¬ 
perede terræn. 

Korncirklen bestod af flere cirk¬ 
ler inden i hinanden. Den inderste 
var højresnoet med en diameter på 
ca. 4 m. Derefter fulgte et stykke, 
der ikke var lagt ned, og derefter en 
ny cirkel med samme centrum med 
en diameter på ca. 20 m, også denne 
var højresnoet. Uden om de to brede 
cirkler var der to tynde, ca. 30 cm 
brede, men med forskelligt centrum, 
således at de krydsede hinanden to 
steder. Disse to tynde cirkler var 
snoet hver sin vej. 

Desværre var cirklerne ikke nye. 
Det kunne man se, idet det nedlagte 
korn var begyndt at spire. Jeg vil tro, 
at de var mindst 14 dage gamle. Jeg 


Korncirkler 

nær Brafton nord for 
WamUnstsr 


fist* 

ivrTz. 



kunne se på den nedtrampede sti ind 
til cirklerne, at jeg ikke var den før¬ 
ste, der besøgte dem. 

Cirklerne var utroligt perfekte. 
Der var næppe et strå, der lå forkert, 
og specielt siderne kunne man ikke 
lade være med at lægge mærke til. 
Der var ingen strå, der kun var lagt 
halvt ned. Også de tynde cirkler, der 
krydsede hinanden, havde samme 
bredde hele vejen rundt. 

Jeg oplevede intet specielt inde i 
cirklerne, men alligevel havde jeg en 
fornemmelse af, at det var noget 
overnaturligt. Helt sikkert er det 
imidlertid, at hvis disse fænomener 
fortsætter, skal jeg helt sikkert tilbage 
og se nærmere på dem - til den tid for¬ 
håbentlig bedre forberedt medbring¬ 
ende målebånd og lignende. □ 


AF HANS 
BØDKER 


(Tegning: 
Hans Bødker) 


Bliv aktiv i SUFOI! 

SUFOI afholder kursus for nye rapportoptagere i Odense 
den 1.-2. april 1995. 

Nærmere oplysninger om kursets indhold, tilmelding etc. 
fås hos Bo Nielsen på tlf. 86 28 90 61. 

Der kom et brev fra Saudi Arabien 


Elizabeth A Marzi har sendt et brev til 
SUFOI sammen med et foto, som hun 
gerne vil have undersøgt. Billedet er 
taget på Kreta den 3. august 1994 
omkring klokken 17 og viser foruden 
hendes mand et mærkeligt "objekt" på 
himlen. Fru Marzi så intet usædvanligt, 
da billedet blev taget. 

Vi har efterhånden set adski 1 lige fotos 
af denne type. Dimsen på himlen er ikke 
en ufo, men forårsaget af en fejl på 
filmen. (Attention: film defect) /kmh 

Australske ørkenstriber 


I Nullarbor-ørkenen har australske 
videnskabsmænd opdaget fem paral¬ 
lelle striber i ørkenoverfladen. Strib¬ 
erne er 400 kilometer lange og 15 
kilometer brede med omkring 80-100 
kilometer mellem de enkelte striber. 

Striberne blev opdaget i forbindelse 


med geologiske undersøgelser fore¬ 
taget med satellit. Danske dagblade 
fortalte den 26. august 1994 om op¬ 
dagelsen med nyhedsbureauet EFE 
som kilde. 

Man ved ikke, hvad de ejendom¬ 
melige striber skyldes, men tilsyne¬ 
ladende er stribeformationerne kold¬ 
ere end den omgivende ørkenover¬ 
flade. I oh 

Schweizisk luftvåben indsamler 
ufo-rapporter 


Det schweiziske Luftvåbens efterret¬ 
ningstjeneste har i årevis indsamlet 
rapporter om ufoer, fortæller det tyske 
tidsskrift "Journal fur UFO-Forschung" 
nr. 3/1994. Offentliggørelsen kommer 
via TV-stationen DRS' ufo-serie i 
programmet "Schweiz aktuell". 

Afdelingsleder Hansriidi Fehrlin, 
Diibendorf, bekræfter, at der i luft¬ 
våbnets arkiver er fundet dokumenter, 


der beviser indsamlingen af ufo-rap¬ 
porter. 

Der er tale om godt en halv snes 
rapporter, hvoraf de fleste stammer fra 
halvfjerdserne fra civile borgere. Der 
foreligger dog også rapporter fra tre 
militærpiloter fra februar 1971. Uaf¬ 
hængigt af hinanden havde de under 
natflyvning over Bielersøen gjort iagt¬ 
tagelser, der havnede i Det schweiziske 
Luftvåbens ufo-arkiv. I oh 

UFO-Norge modtager arv 


En 14-årig dreng, som døde i februar 
måned, havde over for sin far givet 
udtryk for, at 11.000 kr. af hans midler 
skulle videregives til UFO-Norges 
støttefond. Beløbet er modtaget af 
UFO-Norges taknemlige bestyrelse, 
der nu overvejer, hvorledes beløbet 
bedst muligt kan anvendes til gavn for 
ufo-arbejdet i Norge i den unge mands 
ånd. I oh 











